CELEX: 62012TN0059
Language: hu
Date: 2012-02-10 00:00:00
Title: T-59/12. sz. ügy: 2012. február 10-én benyújtott kereset — PLANET kontra Európai Bizottság

21.4.2012   
            
            
               HU
            
            
               Az Európai Unió Hivatalos Lapja
            
            
               C 118/26
            
         2012. február 10-én benyújtott kereset — PLANET kontra Európai Bizottság
   (T-59/12. sz. ügy)
   2012/C 118/45
   Az eljárás nyelve: görög
   
      Felek
   
   
      Felperes: PLANET AE Anonymi Etaireia parochis Symvouleftikon Ypiresion (Athén, Görögország) (képviselő: V. Chrisianos ügyvéd)
   
      Alperes: Európai Bizottság
   
      Kérelmek
   
   A felperes azt kéri, hogy a Törvényszék:
   
               —
            
            
               mondja ki, hogy a „Collaboration Environment for Strategic Innovation (Laboranova)” projekt alapján a felperesnek fizetendő utolsó, 20 665,17 EUR összegű részlet Bizottság általi kifizetésének az elhalasztása a szerződéses kötelezettségei megsértésének minősül, és a Laboranova projekt negyedik referencia-időszaka (a továbbiakban: P4) során a felperes részéről felmerült költségek tekintetében kötelezze a Bizottságot 20 665,17 EUR 2011. október 12-től kezdődően kamatokkal növelt összegének a felperes számára történő megfizetésére;
            
         
               —
            
            
               mondja ki, hogy a felperes nem köteles a Bizottságnak visszafizetni a Laboranova projekt P4 időszakára vonatkozó 39 657,30 EUR összegű előleget;
            
         
               —
            
            
               kötelezze a Bizottságot 30 000 EUR összegnek a felperes részére történő megfizetésére azon kár megtérítéseként, amelyet a szakmai titoktartás Bizottság általi megsértése a szakmai hírnevének okozott, 2011. október 6-tól kezdődően a jelen ügyben történő határozathozatal időpontjáig kiegyenlítő kamatokkal, és az ezen eljárásban történő ítélethozatal időpontjától az összeg teljes megfizetéséig késedelmi kamatokkal növelve, és
            
         
               —
            
            
               kötelezze a Bizottságot a felperes költségeinek viselésére.
            
         
      Jogalapok és fontosabb érvek
   
   A jelen keresetben a felperes két kérelmet terjeszt elő.
   Az első a Bizottságnak a „Collaboration Environment for Strategic Innovation (Laboranova)” projekt teljesítésére irányuló, 35 262. sz. szerződés alapján fennálló felelősségének a megállapítására irányuló, az EUMSZ 272. cikke szerinti kérelem. A felperes konkrétan azt állítja, hogy bár ő teljeskörűen és megfelelően teljesítette a szerződéses kötelezettségeit, a Bizottság jogosulatlanul, valamint a fent említett szerződés kikötései és a jóhiszeműség elve ellenére megtagadta a felperes költségeinek a megfizetését a P4 időszakra, és felfüggesztette azon összegek kifizetését, amelyek a felperesnek jártak volna. Következésképpen a felperes azt állítja, hogy a Bizottság köteles 20 665,17 EUR — a szerződés II. mellékletének II. 28(7) kikötése értelmében — 2011. október 12-től kezdődően kamatokkal növelt összegének a felperes számára történő megfizetésére, továbbá a Bizottság nem jogosult arra, hogy a P4 időszakra vonatkozó, 39 657,30 EUR összegű előleg visszafizetését követelje a Planettől.
   A második kérelem a Bizottságnak az EUMSZ 340. cikkének második bekezdése szerinti szerződésen kívüli felelősségének a megállapítására irányul. A felperes konkrétan azt állítja, hogy a Bizottság — azáltal, hogy a projektkoordinátorral közölte, hogy a felperessel szemben pénzügyi ellenőrzést folytatnak — nyilvánvalóan megsértette a szakmai titok védelmére vonatkozó szabályokat, és következésképpen megsértette a felperes szakmai hírnevét. Ennélfogva a felperes követeli az általa elszenvedett nem vagyoni kár kamatokkal (kiegyenlítő kamat a jogellenes közlés időpontjától a jelen ügyben történő határozathozatalig, és a megítélt kártérítés teljes megfizetéséig) növelt összegének a megtérítését, kifejezetten fenntartva azon jogot, hogy a Bizottság magtartása által esetlegesen okozott vagyoni kárának megtérítését kérje.